Alaquàs acull el lliurament dels Premis Sambori Horta Sud 2012
04/05/2012

# Alaquàs acull el lliurament dels Premis Sambori Horta Sud 2012

*   04/05/2012
*   [Imprimir](#)
*   Compartir
*    https://www.alaquas.org/documento.asp?id\_do=13209

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13209%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20acull%20el%20lliurament%20dels%20Premis%20Sambori%20Horta%20Sud%202012)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13209/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13209/04052012dsc09778_3_Form_4.jpg)](https://www.alaquas.org/ficheros/documentos/2012/2/13209/04052012dsc09778_3_Form_10.jpg "<a href='https://www.alaquas.org/ficheros/documentos/2012/2/13209/04052012dsc09778_3_Form_10.jpg' target=_blank><i class='fa fa-external-link' aria-hidden='true'></i>.Alaquàs acull el lliurament dels Premis Sambori Horta Sud 2012</a>")

"Sí al valencià, no a les retallades" ha estat el lema del 14é Premi Sambori organitzat per Escola Valenciana, la Fundació Sambori i el col·lectiu Guaix

El Castell d'Alaquàs ha acollit aquesta vesprada el lliurament dels Premis Sambori Horta Sud 2012, un concurs convocat per la Fundació Sambori per tal de promoure i difondre l'ús literari del valencià dins l'àmbit escolar. Centenars de xiquets i xiquetes, joves i adults s'han donat cita hui a Alaquàs per arreplegar el seu guardó en un acte organitzat sota el lema "Sí al valencià, no a les retallades".

En els premis han estat presents l'alcaldessa d'Alaquàs, Elvira García Campos, el president d'Escola Valenciana, Vicent Moreno, el president de la Fundació Sambori, Josep Chaqués i president de Guaix, Vicent Font. En les intervencions, s'ha destacat el compromís de cadascun dels col·lectius organitzadors per la llengua valenciana i per una escola pública de qualitat i s'ha animat als presents a participar en la XXV Trobada d'Escoles en Valencià que se celebrarà el proper 13 de maig a l'Albereda de València.

Per al seua part, l'alcaldessa d'Alaquàs ha manifestat el seu compromís públic de continuar treballant per l'escola pública i per la promoció del valencià com una opció de futur i ha animat als escolars a continuar estudiant en valencià i a difondre el seu ús literari.

En la convocatòria s'han premiat un total de 52 treballs distribuïts en diverses categories: Infantil, Primària, Secundària, Batxillerat i Cicles Formatius i Formació de Persones Adultes. En el Premi han participat un total de 62 centres de la comarca i 8500 alumnes dirigits per 258 mestres. D'Alaquàs han estat premiades dues alumnes de segon cicle d'ESO del col·legi Mare de Déu de l'Olivar: Raquel Lozano i Maria González.

El Premi Sambori va nàixer l'any 1998 com una iniciativa impulsada des d'Escola Valenciana per a promoure i difondre l'ús del valencià dins l'àmbit educatiu, a més d'incentivar la creativitat artística i imaginativa de les xiquetes i xiquets valencians. L'any 2004, donat l'èxit del certamen, Escola Valenciana, juntament amb altres entitats, va crear la Fundació Sambori des de la qual s'impulsen aquests premis. El Sambori cobreix tots els nivells educatius, des d'infantil i primària fins a secundària, batxillerat, universitat i gent que estudia a Escoles d'Adults i l'Escola Oficial d'Idiomes.